open-index/open-wikipedia-markdown huggingface dataset:
אופיר לייבוביץ'

**אופיר (צ'יקו) לייבוביץ**' (נולד ב-1962) הוא גיטריסט, מלחין, מעבד ומפיק מוזיקלי ישראלי, גיטריסט להקת נקמת הטרקטור מאז הקמתה ב-1988 ועד היום. במהלך הקריירה שלו ניגן במספר להקות ושיתף פעולה עם אמנים רבים בתעשיית המוזיקה הישראלית. ידוע במיוחד בזכות עבודתו בתחום המוזיקה לקולנוע, טלוויזיה, תיאטרון ומחול. זוכה פרס אקו"ם, פרס אופיר, פרס חג'אג' ושני פרסי הקולנוע הדוקומנטרי, חבר הוועדה המייעצת לסרטי סטודנטים.

## ביוגרפיה

## קריירה מוקדמת

בשנות ה־80 היה לייבוביץ' חבר בלהקת "מודוס וויונדי", שפעלה בתל אביב בין השנים 1982–1983 והופיעה במועדוני העיר כמו "הפינגווין", "ליקוויד" ו"קולנוע דן". בשנים 1986–1988, היה חבר בלהקת "הכאן", ובשנים 1989–1991 בלהקת "ברנג'ה". לאחר מכן הצטרף ללהקת "סנהדרין" בין השנים 1994-1996.

## נקמת הטרקטור

בשנת 1988, היה לייבוביץ', יחד עם אבי בללי, אילן גרין ודני מקוב, בין מייסדי להקת "נקמת הטרקטור", אחד מהרכבי הרוק הוותיקים והבולטים במוזיקה הישראלית, המשלב מוזיקת רוק עם רפרטואר ייחודי לתרבות הישראלית. הלהקה הוציאה כשמונה אלבומים והוענק לה אלבום זהב. בין יצירות הלהקה ניתן למצוא מוזיקה ליצירות המחול "קיר" של להקת בת שבע ואת "רומיאו ויוליה" לתיאטרון חיפה.

## מוזיקה לקולנוע ולטלוויזיה

לייבוביץ' נחשב לאחד המלחינים הפוריים והבולטים בתעשיית הקולנוע הישראלית. הוא כתב את המוזיקה לסרטים רבים, כולל "סימה ועקנין מכשפה", "עד מדינה", "פוקסטרוט", "ההרוג ה-17", "חוכמת הבייגלה", "סבוי", "הבלתי רשמיים", "הבן של אלוהים", "מקום בגן עדן", "הביוגרפיה של בן" וסרטים רבים נוספים, וכן מוזיקה לסדרות טלוויזיה, כולל "לאהוב את אנה", "טקסי דרייבר","קטמנדו", "בקרוב אהבה", "המתמחים", "שעת נעילה", "תאג"ד", "שבאבניקים", "אלף" ועוד.

## פרסים והוקרה
* פרס אקו"ם על הלחנה מקורית לקולנוע ולטלוויזיה (2012).
* פרס חג'אג' למוזיקה הטובה ביותר בפסטיבל הקולנוע הבינלאומי בירושלים על המוזיקה לסרט הדוקומנטרי "בת זונה" (2015).
* פרס אופיר למוזיקה עבור הסרט "פוקסטרוט" (2017), אשר זכה גם בפרס חבר השופטים בפסטיבל הסרטים בוונציה 
* פרס הקולנוע הדוקומנטרי מטעם הפורום הדוקומנטרי בישראל למוזיקה הטובה ביותר עבור הסרט "פרא" (2018), ועבור הסרט "מפרץ השמש" (2025).

בנוסף, היה לייבוביץ' מועמד לארבעה פרסי אופיר נוספים, ולארבעה פרסי האקדמיה הישראלית לטלוויזיה.

## פעילות בינלאומית

לייבוביץ' כתב פסקולים לסרטים שהוצגו בפסטיבלים בין-לאומיים כמו IDFA, פסטיבל הסרטים הבינלאומי בוונציה, פסטיבל פאלם ספרינגס , פסטיבל טרייבקה ופסטיבל ברלין. בנוסף, כתב את המוזיקה לסדרת הריאליטי  של  (הגרסה האמריקאית ל"מחוברים").

## סגנון מוזיקלי

המוזיקה של לייבוביץ' מתאפיינת בניסיוניות ורגישות, ומשלבת אלמנטים שונים היוצרים קול ייחודי. הוא ידוע בהבנתו העמוקה את עולם הקולנוע וביכולתו לטפח קשרים ייחודיים עם במאים ומפיקים.

## דיסקוגרפיה
### עם נקמת הטרקטור
* 1990 - נקמת הטרקטור
* 1992 - זכות הצעקה
* 1992 - קיר
* 1995 - ארונות מטבח
* 1996 - מטבח אקוסטי
* 1999 - טעות של הירח
* 2003 - לאן הולכים פתאום כולם
* 2012 - נשאר רק לרוץ
* 2013 - מה לאהובי
### עם סנהדרין
* 2004 - סנהדרין

## מוזיקה מקורית לסרטים וסדרות

## קישורים חיצוניים

*

*
* (בארכיון האינטרנט)
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## הערות שוליים

קטגוריה:גיטריסטים ישראלים
קטגוריה:זוכי פרס אופיר: מוזיקאים
קטגוריה:זוכי פרס אקו"ם
קטגוריה:מלחיני קולנוע ישראלים
קטגוריה:מלחינים ישראלים
קטגוריה:נקמת הטרקטור
קטגוריה:ישראלים שנולדו ב-1962
גודונוב (סדרת טלוויזיה)

**גוֹדוּנוֹב** (ברוסית: **Годунов**) הוא שמה של סדרת טלוויזיה היסטורית רוסית אודות חייו של בוריס גודונוב, שליט רוסיה שפרק הבכורה שלה שודר ברשת רוסיה-1 ב-5 בנובמבר 2018. עם שידור הפרק השמיני נודע שהוזמנה עונה שנייה ששודרה החל מ-25 במרץ 2019.

בטקס פרסי נשר הזהב הרוסי ה-18, שנערך בינואר 2020, הסדרה זכתה בפרס נשר הזהב בקטגוריית פרס נשר הזהב הרוסי למיני-סדרה או סרט טלוויזיה הטוב ביותר.

## תקציר עלילת הסדרה
המאה ה-16. בקרמלין של מוסקבה מתחילה הספירה של הימים האחרונים לשלטונו של איוואן האיום. הסדרה מתארת את עלייתו לשלטון של יורשו של איוואן, בוריס גודונוב.

## שחקנים ודמויות
* **[[בוריס גודונוב]]** (סרגיי בזרוקוב) - שליט רוסיה.
* **[[וסילי שויסקי]]** (אנדריי מרזליקין) - יריבו הפוליטי של גודונוב.
* **[[מריה סקוראטובה-גודונובה]]** (סבטלנה חודצ'נקובה) - רעייתו של גודונוב.
* **אירינה גודונובה** (אנה מיכאלקובה) - אחותו של גודונוב.
* **[[איוואן הרביעי]]** (סרגיי מקובצקי) - הצאר הזקן.
* **[[ג'רום הורסי]]** (יורי קולוקולניקוב) - שגריר אנגליה ברוסיה.
* **קוליבנוב** (קיריל זייצב)

## הפקה
צילומי הסדרה נערכו במוסקבה ובפרבריה. לצורך צילום הקרמלין כפי שהוא נראה בתקופת המאה ה-16 נערכו צילומים בעיירה סוזדאל שבה נשתמרו עדיין מבנים מאותה תקופה.

## ראו גם
*יקטרינה (סדרת טלוויזיה)
*סופיה (סדרת טלוויזיה)
*האיום (סדרת טלוויזיה)

## קישורים חיצוניים
* 

* "גודונוב" באתר רוסיה-1

## הערות שוליים

קטגוריה:זוכי פרס נשר הזהב הרוסי
קטגוריה:VGTRK: תוכניות וסדרות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:תוכניות טלוויזיה שמתרחשות ברוסיה
קטגוריה:סדרות דרמה היסטוריות רוסיות
קטגוריה:סדרות דרמה פוליטיות רוסיות
קטגוריה:סרטים על איוואן האיום
האלף ה-6 לפנה"ס

**האלף ה-6 לפנה"ס** הוא פרק הזמן שבין שנת 6,000 לפנה"ס עד סוף שנת 5,001 לפנה"ס (תחילת המאה ה-60 לפנה"ס עד סוף המאה ה-51 לפנה"ס).

במהלך האלף ה-6 לפנה"ס אוכלוסיית העולם גדלה משמעותית כתוצאה מהמהפכה הנאוליתית - מכ-10 מיליון עד 40 מיליון.

## אירועים בולטים
* סביב 6000 לפנה"ס - תקופת הנחושת מגיעה לאזור הסהר הפורה. שימוש ראשון בנחושת במזרח התיכון.
* סביב 6000 לפנה"ס - המתיישבים הראשונים מגיעים לכרתים, כנראה מהמזרח התיכון.
* סביב 6000 לפנה"ס - החקלאות הנאוליתית מתפשטת ברחבי אזור הבלקן.
* סביב 6000 לפנה"ס - התרבות הנאוליתית מגיעה לאזור צפון-מערב סין.
* סביב 5760 לפנה"ס - התפרצות של הר הגעש פוי דה דום (שנמצא באזור בו נמצאת כיום צרפת).
* סביב 5700 לפנה"ס - התפרצות של הר הגעש מזאמה יוצרת את קרייטר לייק באזור בו נמצאת כיום מדינת אורגון.
* סביב 5600 לפנה"ס - תחילת תהליך המדבור של צפון אפריקה, אשר בסופו של דבר הוביל להיווצרות מדבר סהרה. ייתכן שתהליך המדבור הוביל רבים להגר לאזור הנילוס במזרח, ובכך הוביל בהמשך להיווצרות הציוויליזציה המצרית.
* סביב 5500 לפנה"ס - החקלאות מגיעה למצרים העתיקה.
* סביב 5450 לפנה"ס - התפרצות הר הגעש הקלה הממוקם בחלקה הדרומי של איסלנד.
* סביב 5200 לפנה"ס - המתיישבים הראשונים מגיעים למלטה.
* סביב 5000 לפנה"ס - החקלאות מגיעה לאירופה.

## ערים חדשות
* ארביל

## תגליות והמצאות
* החקלאות מגיעה לעמק הנילוס.
* הומצאה המחרשה .
* לבנים נוצרות לראשונה בפרס.
* יין נוצר לראשונה בפרס.

## קישורים חיצוניים

## הערות שוליים

*
-94
האלף ה-7 לפנה"ס

**האלף ה-7 לפנה"ס** הוא פרק הזמן שבין שנת 7,000 לפנה"ס עד סוף שנת 6,001 לפנה"ס (תחילת המאה ה-70 לפנה"ס עד סוף המאה ה-61 לפנה"ס).

## אירועים בולטים
* סביב 6850 לפנה"ס - 4800 לפנה"ס : שימוש מוקדם מאוד בקדרות על ידי תרבות ססלו בתסליה, יוון
* סביב 6800 לפנה"ס - 4800 לפנה"ס : החזירים המבויתים הראשונים באירופה הובאו ליבשת מהמזרח התיכון.
* סביב 6500 לפנה"ס : הסתיימה התקופה הפלאוליתית והחלה התקופה הנאוליתית בסין
* סביב 6400 לפנה"ס : התרבות הירמוכית החלה באזור בו נמצא כיום היישוב שער הגולן שבישראל
* סביב 6100 לפנה"ס : תחילת תרבות חלף באזורים בהם נמצאים כיום דרום-מזרח טורקיה, סוריה, וצפון עיראק

## תגליות והמצאות
* סביב 7000 לפנה"ס - 6000 לפנה"ס : המעבר לחקלאות מתחיל במסו-אמריקה
* החקלאות החלה ברחבי הבלקן.
* עדויות ראשונות לכוורנות - ישנם ציורי סלע על קירות מערות באפריקה ובמזרח ספרד מתקופה זו של אנשים שאוספים דבש מעצים או מסלעים בעוד שדבורים עפות מסביבם.
* ביות הפרה במזרח התיכון
* באמריקה הצפונית העמים הילידים מתחילים להשתמש באבן כדי לטחון אוכל ועל מנת לצוד ביזון ובעלי חיים קטנים יותר
* החקלאות החלה באזור בו נמצאת כיום מקסיקו.

## קישורים חיצוניים

## הערות שוליים

*
-93
עזרא ברהום

**עזרא ברהום** (נולד ב-20 במאי 1934) הוא מלחין ונגן עוד ישראלי.

## קורות חיים
עזרא ברהום נולד בבגדאד, בירת עיראק למשפחה יהודית, ובגיל 5 החל לנגן על עוד. הוא למד לנגן אצל נגן העוד הטוב ביותר בעיראק, עזרא ימין שמו והוא עיוור, בשיטת הפריטה הכפולה. כבר בגיל 11 הלחין ברהום את השיר הראשון שלו.

בשנת 1950 נורי סעיד ראש ממשלת עיראק התיר ליהודים לעזוב את עיראק, בתמורה לפסילת אזרחותם העיראקית והשארת כל רכושם בעיראק בהיותו בן 17, עלה לארץ ישראל ב-1951 במבצע עזרא ונחמיה, ושהה במחנה ישראל מספר שנים. בתקופה זו פיתח את המוזיקה שלו והוא וחבריו היו מנגנים ושרים.
ברהום למד בקיבוץ שפיים, ובבית הספר למוסיקה.

סגנון ההלחנה שלו הושפע מהמלחינים המובילים של מצרים. הוא הביא את סגנון ההלחנה הזה לישראל של שנות ה-60.

אחד מהשירים הידועים שהלחין הוא יאבו ק'לבי טאייב, שיר שאת מילותיו כתב המשורר הערבי חביב זידאן שווידי מכפר יאסיף. השיר זכה במקום הראשון בפסטיבל למוזיקה ערבית שהתקיים בבית הגפן בחיפה בשנות ה-70. במקור ביצעה את השיר הזמרת היהודיה- מצרית אהובה (שם במה: שאדיה אל כרמל). בשנות ה-70 הרבה ברהום להופיע בטלוויזיה בערבית בתוכנית המוזיקלית מין ליאלינה בניצוחו של פליקס מזרחי.

בשנות ה-70 וה-80 ניגן והלחין יצירות לתזמורת קול ישראל בערבית בניצוחו של זוזו מוסא. הוא הלחין שירים אשר שודרו ברדיו בטלוויזיה והופיע עם אמנים רבים.

שירת בצה"ל בחיל המודיעין והשתתף במלחמת ששת הימים ובמלחמת יום הכיפורים בתפקיד מודיעין. במהלך המלחמה הוא עלה על מסמך סודי מצרי המספר את סיפור התקיפה בתעלת סואץ.

כאשר נחתם הסכם השלום עם מצרים, התבקש להלחין שיר מיוחד לרגל הסכם השלום, שנחתם לאחר ביקור נשיא מצרים סאדאת בישראל. השיר נקרא "הלי סלאם". השירים שלו שודרו בכל יום בתחנות הרדיו הישראליות והמצריות ובשידורים בעברית כמחווה להסכם השלום. לאחר הסכם השלום, נסע לביקור במצרים ושם נפגש עם אמנים מהתחום.

ברהום נחשב במשך שנים לאחד מנגני העוד הטובים במזרח התיכון.

כיום גר בכפר סבא, נשוי לשמחה ולהם ארבעה ילדים ותשעה נכדים. הוא מנהל מועדון מוזיקה, מלחין, מלמד נגינה על עוד ומופיע.

## קישורים חיצוניים

* נגן העוד והווירטואוז ברהום ב-124NEWS

קטגוריה:מוזיקאים יהודים עיראקים
קטגוריה:מוזיקאים ישראלים
קטגוריה:מלחינים יהודים עיראקים
קטגוריה:מלחינים ישראלים
קטגוריה:נגנים יהודים עיראקים
קטגוריה:נגנים ישראלים
קטגוריה:נגני עוד
קטגוריה:חברי תזמורת קול ישראל בערבית
קטגוריה:ישראלים ילידי עיראק
קטגוריה:עולים בשנות ה-1950
קטגוריה:ישראלים שנולדו ב-1934
אסטוניה באירוויזיון 2003

**[[אסטוניה באירוויזיון|אסטוניה]] ב[[אירוויזיון 2003]]** השתתפה עם השיר "Eighties Coming Back" בביצוע של רופוס.

## לפני האירוויזיון
תחרות האירולאול (Eurolaul) לבחירת נציג אסטוניה באירוויזיון 2003 הונחתה על ידי מרקו רייקוף ורומי ארלאך, ניקוד משתתפי התחרות נקבע על ידי חבר שופטים מתחום המוזיקה ממדינות שונות, התחרות לוותה במחאה ציבורית על ידי כך שנראה שהציבור האסטוני מעוניין לקחת חלק בהצבעות התחרות והיו קולות רבים שראו לנכון לשנות את פורמט התחרות להצבעה טלפונית על ידי הקהל.

## שופטים
*:מייקל בול
*:משה דץ
*:רנארס קאופרס

## באירוויזיון

2003
קטגוריה:מדינות באירוויזיון 2003
הארמייה ה-14 (ברית המועצות)

ממוזער|אנדרטת הנצחה צבאית לזכר חללי הארמייה ה-14, שלחמו בחזית בקרליה, מלחמת העולם השנייה.
**הארמייה ה-14** (ברוסית: **армия я-14**) הייתה ארמייה של הצבא האדום שלחמה במלחמת החורף ובמלחמת העולם השנייה.

## היסטוריה
היחידה הוקמה באוקטובר 1939 על בסיס היחידות שהיו ממוקמות באזור לנינגרד והיא הוצבה בחלקים הצפוניים של הגבול עם פינלנד. ב-30 בנובמבר 1939 היא החלה את השתתפותה במלחמת החורף. 

ביוני 1941 ארמייה ה-14 הייתה אחראית על גבול עם פינלנד החל מחופי ים ברנץ ועד לשטח אחראיותה של הארמייה ה-7. היא כללה 52,600 חיילים וקצינים, 1150 תותחים ו-106 טנקים. יחידות הארמייה החלו קרבות מגננה. יחידות ורמאכט לא הצליחו להתקדם באופן משמעותי ולכבוש את העיר מורמנסק. במהלך 1942-1944 בחזית נערכו קרבות, אך ללא התקדמות של ממש של אף צד.

באוקטובר 1944 הארמייה ה-14 החלה במתקפת הנגד שלה. בשלב זה היא כללה 97,000 חיילים וקצינים, 2103 תותחים ו-126 טנקים. ב-29 באוקטובר 1944 הושגו המטרות של מתקפת הנגד ויחידות הארמייה התמקמו מספר קילומטרים מערבית מהגבול.

עם זה למעשה הסתיימה הלחימה באזור. מספר יחידות של הארמייה הועברו לחזיתות אחרות. ב-31 באוקטובר 1945 הארמייה ה-14 פורקה.

## מפקדים
* ולריאן פרולוב (25 באוקטובר 1939 - 30 באוגוסט 1941)
* רומן פנין (30 באוגוסט 1941 - 27 במרץ 1942)
* ולדימיר שצ'רבקוב (28 באפריל 1943 - 9 ביולי 1945)

## קישורים חיצוניים
* הארמייה ה-14 באתר samsv 

14
קטגוריה:זירת מזרח אירופה במלחמת העולם השנייה 
14
קטגוריה:מלחמת החורף
הארמייה ה-15 (ברית המועצות)

**הארמייה ה-15** (ברוסית: **армия я-15**) הייתה ארמייה של הצבא האדום שלחמה במלחמת החורף ובמלחמת העולם השנייה.

## היסטוריה
היחידה הוקמה בפברואר 1940 על בסיס חלק מהיחידות של הארמייה ה-8 והיא החלה את הלחימה במסגרת מלחמת החורף במרחב אגם לדוגה. לאחר סיום הלחימה, הארמייה פורקה והמטה היה בסיס להקמת פיקוד ארכנגלסק.

ביולי 1940 ארמייה ה-15 הוקמה מחדש באזור המזרח הרחוק הסובייטי. מטה הארמייה היה ממוקם בבירוביג'ן. הארמייה הגנה על גבול של ברית המועצות עם יפן. באוגוסט 1945 יחידות הארמייה השתתפו במבצע סערת אוגוסט ונכנסו לעיר חרבין. לאחר סיום הלחימה הארמייה פורקה.

באפריל 1953 הארמייה ה-15 הוקמה מחדש והמטה שלה היה ממוקם ביוז'נו-סחלינסק. בתחילת שנות ה-90 של המאה ה-20 הארמייה פורקה.

## מפקדים
* מיכאיל קובליוב (12 בפברואר 1940 - 25 בפברואר 1940)
* ולדימיר קורדיומוב (25 בפברואר 1940 - 28 במרץ 1940)

* לאונטי צ'רמיסוב (יולי 1940 - נובמבר 1941)
* מיכאיל סבושקין (נובמבר 1941 - אוקטובר 1942)
* סטפן ממונוב (נובמבר 1942 - ספטמבר 1945)
## קישורים חיצוניים
* הארמייה ה-15 באתר samsv 

15
קטגוריה:זירת מזרח אירופה במלחמת העולם השנייה 
15
קטגוריה:מלחמת החורף
פיאט 682

**פיאט 682** (באיטלקית: **Fiat 682**) היא סדרת  משאיות במגוון תצורות, מתוצרת קונצרן הרכב האיטלקי **[[פיאט]]** שיוצרה בין השנים 1952–1988 באיטליה.

## דגמים
* "Fiat 682 "122".
* "Fiat 682 "125".
* "682 N2" - יוצר בין השנים 1959–1965.
* "N2 S 682 " - יוצר משנת 1960.
* "682 T2 S" - יוצר משנת 1966.
* "682 N3" - יוצר משנת 1962.
* "682 N4" - יוצר משנת 1967.
* "Fiat 682 RN" - אוטובוס, יוצר בין השנים 1953–1957.

## תצורות
* משאיות מטען במספר תצורות
* מכליות
* כבאיות

## גלריה

קובץ:Fiat 682 3.JPG | "פיאט 682"
קובץ:Fiat 682 2.JPG | "פיאט 682"
קובץ:Monterey Historics 2011-10-194 - Flickr - Moto@Club4AG.jpg | "פיאט 682" - כבאית
קובץ:Monterey Historics 2011-10-200 - Flickr - Moto@Club4AG.jpg | "פיאט 682" - כבאית


## ראו גם
* פיאט
* פיאט 634
* פיאט 666

## לקריאה נוספת
*  דגמי "פיאט 682" - תמונות

## קישורים חיצוניים

* 
* 

## הערות שוליים

קטגוריה:משאיות
קטגוריה:כבאיות
682
קטגוריה:כלי רכב שהושקו ב-1952
קטגוריה:כלי רכב איטלקיים
הארמייה ה-17 (ברית המועצות)

**הארמייה ה-17** (ברוסית: **армия я-17**) הייתה ארמייה של הצבא האדום שלחמה במלחמת החורף ובמלחמת העולם השנייה.

## היסטוריה
היחידה הוקמה ביוני 1940. המטה היה ממוקם באולן בטור ויחידותיה היו מוצבות בשטח מונגוליה.

הארמייה הגנה על גבולות ברית המועצות ולא השתתפה בקרבות עם ורמאכט. ב-9 באוגוסט 1945 יחידות הארמייה החלו את הלחימה במסגרת מבצע סערת אוגוסט. הם פרצו קווי ההגנה של היפנים והתקדמו לכיוון דרום מזרח. בסוף אוגוסט יחידות שלה הגיעו לשפת הים הצהוב.

הארמייה פורקה ביולי-אוגוסט 1946.

## מפקדים
* פאבל קורוצ'קין (יולי 1940 - ינואר 1941)
* פרוקופי רומננקו (מאי 1941 - מאי 1942)
* אנטון גסטילוביץ' (מאי 1942 - נובמבר 1943)
* אלכסיי דנילוב (נובמבר 1943 - אוגוסט 1946)
 
## קישורים חיצוניים
* הארמייה ה-17 באתר samsv 

17
17
WinSCP

**WinSCP** (באנגלית: **W**indows **S**ecure **C**opy) היא תוכנה להעברת קבצים בצורה מאובטחת בין מחשב מקומי למרוחק.

התוכנה מבוססת קוד פתוח, נכתבה בשפת ++C ופותחה על ידי מרטין פריקריל (Martin Přikryl) בשנת 2003.

WinSCP ניתנת להורדה בחינם ותומכת בפרוטוקולים שונים: SCP, SFTP, FTP, WebDAV ו-Amazon S3.

שרתי התוכנה מתארחים בחברת SourceForge.

## מאפיינים
לתוכנה מספר מאפיינים:
*ממשק משתמש גרפי עם תמיכה במגוון שפות.
* תמיכה בפרוטוקולים: SCP, SFTP, FTP, WebDAV ו-Amazon S3.
* תאימות עם מערכת הפעלה חלונות מבית מיקרוסופט המאפשרת גרירה ושחרור קבצים, כתובות וקיצורי דרך.
* סנכרון קבצים והעברת קבצים - שירות העברת קבצים בין ההתקן המקומי והמרוחק.
*עורך טקסט מתקדם.
* העלאת קבצים עם חותמת זמן מקורית.
* פתרון בעיות באמצעות ממשק שורת הפקודה.

## ראו גם
* File Transfer Protocol
* FlashFXP
* SSH

## קישורים חיצוניים

* 

* עמוד התוכנה באתר Sourceforge ''''''

קטגוריה:תוכנה חופשית
קטגוריה:תוכנות תקשורת
שנות ה-30 של המאה ה-13

**שנות ה-30 של המאה ה-13** היו העשור הרביעי של המאה ה-13, החלו ב-1 בינואר 1230 והסתיימו ב-31 בדצמבר 1259.

## אירועים בולטים בעולם

### מלחמה ופוליטיקה
#### מלחמות
[190px|ממוזער|[הקרב על נהר סיט]]
* 1230 - צבאותיו של אלפונסו התשיעי, מלך לאון כבשו את מרידה.
* 1232 - הנוצרים כבשו את איביזה.
* 1233 - צבא קסטיליה ניצח את צבא ממלכת גרנדה בקרב ג'רס.
* 1234 - ממלכת של שושלת יורשד נכבשה על ידי המונגולים.
* 1236 - פלישת המונגולים לקוריאה.
* 1236 - תחילת המלחמה בין המונגולים לבין שושלת סונג בסין.
* 1236 - קורדובה נכבשה על ידי הנוצרים.
* 1237 - המונגולים בפיקוד באטו ח'אן פולשים לרוסיה.
* 1237 - פלישת המונגולים לגאורגיה וארמניה.
* 4 במרץ 1238 – הקרב על נהר סיט - המונגולים בראשות באטו חאן מביסים את נסיכות ולדימיר בראשות יורי השני, אשר נופל בקרב
* 28 בספטמבר 1238 – חיימה הראשון מלך אראגון כובש את ולנסיה מידי המורים, אשר נסוגים לממלכת גרנדה שהוקמה באותה שנה
* ינואר 1238 - קרב קולומנה הסתיים בניצחון מונגולי על הצבא הרוסי.
* 1238 - המונגולים כובשים ערים רוסיות כמו ולדימיר, רוסטוב וירוסלבל בנסיכויות הצפוניות.
* 13 בנובמבר 1239 – מסע הצלב של הברונים: קרב בית חאנון בין אבירים צלבנים לבין כוחותיו של הסולטאן האיובי של מצרים הסתיים בתבוסה של הצבא הצלבני

#### סכסוכים לאומיים ואזוריים
#### אירועים פוליטיים משמעותיים
* 1233 - יסוד האינקוויזיציה והיא פותחת במצוד חסר רחמים אחר אחרוני הקתרים
* 1236 - הנרי השלישי, מלך אנגליה מתחתן עם אלינור מפרובאנס.
* 1236 - רוב שטח של אלגארבה עבר לשליטת פורטוגל.
* 25 בספטמבר 1237 - ברית יורק נחתמת בין אנגליה לסקוטלנד, להגדרת גבול משותף בין שתי המדינות
* 1237 - מוחאמד איבן אל-חאמאר מעביר את בירתו לגרנדה.
* 1238 - נוסדה תאילנד - ראשי השבטים התאים הפילו את אדוניהם הקְמֶרים בממלכת סוקותאי וייסדו את הממלכה התאית.

## התנקשויות, חיסולים, וניסיונות התנקשות

## מדע וטכנולוגיה

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-13
שנות ה-20 של המאה ה-13

**שנות ה-20 של המאה ה-13** היו העשור השלישי של המאה ה-13, החלו ב-1 בינואר 1220 והסתיימו ב-31 בדצמבר 1229.

## אירועים בולטים בעולם

### מלחמה ופוליטיקה
#### מלחמות
* 1220 - צבאותיו של ג'ינגיס חאן כובשים את בוכרה, סמרקנד ומגיעים עד חופי הים הכספי.
* 24 ביולי 1221 - מתחיל קרב אל-מנצורה בין הצלבנים לאיוּבּים
* 1221 - לאחר הפסד בקרב אל מנצורה מסתיים מסע הצלב החמישי.
* 1223 - הקרב על נהר קלקה - ניצחון של המונגולים בקרב עם צבא של רוס של קייב
* 1225 - קרב גארני בין הממלכה הגאורגית המאוחדת לבין האימפריה החווארזמית (חווארזם)
* 1229 - חיימה הראשון, מלך אראגון כבש את מיורקה, וג'ריקה באזור ולנסיה.

#### סכסוכים לאומיים ואזוריים
#### אירועים פוליטיים משמעותיים
* 1221 - ונציה חותמת על הסכם סחר עם האימפריה המונגולית.
* 6 בפברואר 1221 - חיימה הראשון, מלך אראגון נישא ללאונור מקסטיליה
* 1223 - המסדר הפרנציסקני מאושר על ידי האפיפיור הונוריוס השלישי.
* 1224 - פרנציסקוס מאסיזי חווה לראשונה את פצעי הסטיגמטה
* 1227 - בעקבות מותו של ג'ינגיס חאן הצבא מסיים את הכיבושים וחוזר למונגוליה. בשלב זה תחת האימפריה המונגולית נמצא שטח של 26 מיליון קמ"ר (פי-4 משטח של האימפריה הרומית).
* 1228 - אזור בדחוס עובר סופית לשליטה נוצרית.
* 1228 - במהלך מסע הצלב השישי, הצלבנים מקבלים שליטה על רוב העיר ירושלים ללא קרב.
* 18 בפברואר 1229 - נחתם הסכם יפו בין אל כאמל לבין פרידריך השני, קיסר האימפריה הרומית הקדושה
* 18 במרץ 1229 - פרידריך השני, קיסר הקיסרות הרומית הקדושה מכריז על עצמו כמלך ירושלים
* 1229 - אודגיי נבחר לחאן הגדול של האימפריה המונגולית.

## כלכלה

## אסונות

## התנקשויות, חיסולים, וניסיונות התנקשות

* 23 בנובמבר 1227 – הנסיך הפולני לאשק הלבן נרצח במהלך אספת דוכסי שושלת פיאסט בגונסבה

## מדע וטכנולוגיה

## התנקשויות, חיסולים, וניסיונות התנקשות

## מדע וטכנולוגיה

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-13
העשור השני של המאה ה-13

**העשור השני של [[המאה ה-13]]** הוא העשור שהחל ב-1 בינואר 1210 והסתיים ב-31 בדצמבר 1219.

## אירועים בולטים בעולם

### מלחמה ופוליטיקה
#### מלחמות
[220px|ממוזער|[קרב לאס נבאס דה טולוסה]]
* 1211 – ג'ינגיס חאן מוביל את צבאו דרך מדבר גובי לכיבוש ממלכה של שושלת ג'ין בצפון סין.
* 16 ביולי 1212 - קרב לאס נבאס דה טולוסה  - ניצחון של צבאות משותפות של קסטיליה, ארגון, נווארה ופורטוגל על הצבא של אל-מוואחידון. מאז הפסד זה, אל-מוואחידון לא הצליחו לשקם את עצמם.
* 12 בספטמבר 1213 - קרב מורט - צרפת מביסה את ממלכת אראגון.
* 1214 - קרב בובין  - צרפת מביסה את הכוחות הגרמניים והאנגלים.
* 1218 – ג'ינגיס חאן כובש את קאשגאר במערב סין.
* 1218 – כיבוש העיר דמיאטה במצרים על ידי הצלבנים.
* 1219 – ג'ינגיס חאן חצה את נהר סיר דריה והתחיל בכיבוש טראנסאוקסאניה.

#### סכסוכים לאומיים ואזוריים
* 1215–1217 - מלחמת הברונים הראשונה - מלחמת אזרחים שהתנהלה באנגליה בין הברונים שבראשם עמד רוברט פיצוולטר אשר נתמכו על ידי צבא צרפת שבראשו עמד לואי השמיני לימים מלך צרפת לבין כוחותיו של המלך ג'ון, מלך אנגליה. המלחמה פרצה בשל סירובו של המלך ג'ון לקיים את הסכם "המגנה כרטה" עליו חתם ב-15 ביוני 1215.

#### אירועים פוליטיים משמעותיים
* 3 באוקטובר 1210 – ז'אן דה בריין מוכתר למלך ירושלים
* 1212 – מסע הצלב של הילדים יוצא לדרכו.
* 1213 – הכרזת הכנות למסע הצלב החמישי.
* 18 בספטמבר 1214 – פיליפ השני, מלך צרפת חתם על הסכם שינון עם ג'ון, מלך אנגליה. לפי הסכם זה ויתר ג'ון על דרישותיו הטריטוריאליות מצפון לנהר לואר, וחבלי הארץ של ברי, טורן, מיין ואנז'ו עברו לשליטת מלך צרפת
* 1214 – הקמת המסדר הדומיניקני.
* 15 ביוני 1215 – ג'ון מלך אנגליה חותם על המגנה כרטה
* 1217 – נוסדה ממלכת סרביה
* 1217 – מסע הצלב החמישי מתחיל.
* 1218 – המלך אלפונסו התשיעי מייסד את אוניברסיטת סלמנקה
* 24 במאי 1218 – מסע הצלב החמישי יוצא מעכו למצרים
* 1219 – אל מלכ אלמועעט'ם עיסא, שליט ירושלים המוסלמי, מצווה להרוס ביצורים שהוא עצמו בנה בירושלים, בהר תבור, בתבנין, בבניאס, בכוכב הירדן ובצפת.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
* 6 במאי 1211 – החלה בניית קתדרלת ריימס, בסגנון גותי בשל
* 15 באפריל 1218 – נשלמת בנייתו של מבצר עתלית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-13
העשור הראשון של המאה ה-13

**העשור הראשון של [[המאה ה-13]]** הוא העשור שהחל ב-1 בינואר 1200 והסתיים ב-31 בדצמבר 1209.

## אירועים בולטים בעולם

### מלחמה ופוליטיקה
#### מלחמות
[250px|שמאל|ממוזער|"כניסת הצלבנים לקונסטנטינפול" ([אז'ן דלקרואה, 1840). הפעולה הידועה ביותר של מסע הצלב הרביעי הייתה בזיזת העיר הנוצרית-אורתודוקסית קונסטנטינופוליס.]]
*1204-1201 - **[[מסע הצלב הרביעי]]** מתחיל בקריאה של האפיפיור אינוקנטיוס השלישי לכבוש את ירושלים, ומטרתו משתנה במהלך המסע לכיבוש קונסטנטינופול.
**10 בנובמבר 1202 - תחילת המצור על העיר הנוצרית זאדר (זארה), כיום בקרואטיה, בידי הצלבנים והונציאנים במסגרת מסע הצלב הרביעי.
**12 באפריל 1204 - הצלבנים כובשים את קונסטנטינופול.
**1204 - הצלבנים משלימים את השתלטותם על אזורים נרחבים במערב האימפריה הביזנטית, ומקימים שם את האימפריה הלטינית.
**14 באפריל 1205 - האימפריה הבולגרית השנייה מביסה בקרב אדריאנופול את כוחות הצלבנים של האימפריה הלטינית, ומשתלטת על כל חבלי תראקיה ומקדוניה.
*1202 - קרב בסיאן - קרב שהתקיים בין הממלכה הגאורגית המאוחדת לבין הסלג'וקים הטורקים של סולטנות רום בבסיאן. הקרב הסתיים בניצחון גאורגי.
*1207 - צבא של ג'ינגיס חאן התחיל בכיבושים בתון-מערב סין.

#### סכסוכים לאומיים ואזוריים
#### אירועים פוליטיים משמעותיים
* 1201 - יצא לדרך מסע הצלב הרביעי
* 1201 - אלברט מבוקסהובדן הופך את ריגה למקום מושב בישופות ליבוניה
* 1204 - הקמת האימפריה הלטינית.
* 1206 - טמוג'ין מאחד את השבטים המונגולים תחת שליטתו ומוכרז כג'ינגיס חאן.
* 1207 - הוקמה דוכסות נקסוס
* 1207 - הוקמה ליברפול
* 1209 - מסדר הפרנציסקנים נוסד על ידי פרנציסקוס מאסיזי
* 1209 - נפתח מסע הצלב האלביגנזי

## כלכלה

* 1209 - נוסדה אוניברסיטת קיימברידג'

## אסונות

* 20 במאי 1202 - **[[רעידת האדמה בסוריה (1202)|רעידת האדמה בסוריה]]**: רעידת אדמה שהתרחשה בסוריה, כאשר מוקד רעידת אדמה היה בדרום-מערב סוריה. על פי אחת הערכות, מספר ההרוגים כתוצאה מהרעידה נאמד ב-1.1 מיליון נפשות, אם כי הערכות אחרות נוקבות במספר נמוך בהרבה. רעידת האדמה הורגשה על פני שטח נרחב, מסיציליה ועד מסופוטמיה, ומאנטוליה עד למצרים העליונה, והשפיעה במיוחד על השושלת האיובית ועל ממלכת ירושלים. הערים צור, עכו ושכם ספגו נזקים כבדים. על פי הערכה הרעש היה בעוצמה 6 בסולם מרקאלי.

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-13
תיק אדום לקאלן

**תיק אדום לקאלן** (באנגלית: **A Red File for Callan**) הוא הספר הראשון בסדרת ספרים מאת הסופר הבריטי ג'יימס מיטשל, אודות גיבורו, איש הביון הבריטי והמתנקש דויד קאלן, המתרחש במהלך המלחמה הקרה. שם הספר נגזר משיטת תיוק במחלקה שבשירותה פועל הגיבור, לפיה תיקי המודיעין בארכיון אודות אישים מסוכנים במיוחד מסומנים באדום. הספרים, ובהם ספר זה, עובדו לסדרת טלוויזיה. כשהתגייס יוסי כהן למוסד בראשית שנות ה־80 בחר לעצמו כהן את הכינוי המבצעי "קאלן", על שם גיבורה הקשוח של סדרת הספרים.
## עלילה
דויד קאלן, בעברו רב-טוראי בקומנדו הבריטי שלחם במלאיה ולאחר מכן איש הביון הבריטי ומתנקש בשירות המחלקה האחראית על סילוקם של גורמים בלתי-רצויים ב-MI5, שבראשה עומד צ'ארלס האנטר, פרש מן השירות. קאלן שפרש לאחר שמצפונו העיק עליו בשל חיסול שביצע נקרא לחזור לשירות על ידי האנטר, שמטיל עליו להתנקש בחיי שניידר, סוחר נשק גרמני הפועל מבריטניה. שניידר מכר נשק למורדים באינדונזיה שפועלים כנגד הממשלה, בניגוד לאינטרס של הממשלה הבריטית, ועל כן יש להורגו.
## עיבודים לקולנוע ולטלוויזיה
הספרים, ובכלל זה ספר זה, עובדו לסדרת טלוויזיויה על ידי ה-Thames Television אשר שודרה ב-ITV בין השנים 1967–1972. בשנת 1974 עובד הספר לסרט קולנוע. את דמותו של קאלן, איש השירות החשאי הבריטי, בסדרה ובסרט גילם השחקן אדוארד וודוורד.

## קישורים חיצוניים
* .

## הערות שוליים

קטגוריה:ספרי מתח
קטגוריה:ספרי ריגול
קטגוריה:ספרי 1969
קטגוריה:ספרים שעובדו לסרטים
שנות ה-50 של המאה ה-13

**שנות ה-50 של המאה ה-13** היו העשור השישי של המאה ה-13, החלו ב-1 בינואר 1250 והסתיימו ב-31 בדצמבר 1259.

## אירועים בולטים בעולם

### מלחמה ופוליטיקה
#### מלחמות
[260px|ממוזער|[נפילת בגדאד (1258)|נפילת בגדאד]]
* 6 באפריל 1250 – קרב פארסכור, השמדה של צבא מסע הצלב השביעי, לואי התשיעי, מלך צרפת נפל בשבי
* 1253 – המונגולים כבשו את יונאן בדרום סין.
* 15 בדצמבר 1256 – הולאגו חאן המונגולי כובש את מבצר אלמות שבפרס, ששימש כמרכז פעילותה של החשישיון, כת מתנקשים איסמעילית.
* 1257 – המונגולים מתחילים כיבושים בווייטנאם, אך עוזבים אותה עקב החום הכבד.
* 10 בפברואר 1258 – **[[נפילת בגדאד (1258)|נפילת בגדאד]]** – המונגולים כובשים את בגדאד, מחריבים אותה וטובחים בתושביה, סיום בית עבאס
* 24 ביוני 1258 – בעכו פרץ קרב ימי בין צבא ג'נובה וצבא ונציה. הקרב הסתיים בניצחונה של ונציה ובנטישת הג'נובזים את עכו, עברו להתיישב בצור

#### סכסוכים לאומיים ואזוריים
#### אירועים פוליטיים משמעותיים
* 2 במאי 1250 – שג'ר א-דור נהיית סולטאנית מצרים; שלטונה הקצר מסמן את סוף הח'ליפות האיובית
* 1251 – הקורילטאי בוחר במונגקה חאן כחאן הרביעי של האימפריה המונגולית
* 15 במאי 1252 – ad extirpanda, בולה אפיפיורית בה אינוקנטיוס הרביעי מאשר עינויים במהלך חקירות אינקויזיציה
* 6 ביולי 1253 – יום הכתרתו של מינדאוגאס למלך ליטא
* 4 במאי 1256 – בולה של האפיפיור אלכסנדר הרביעי מאשרת את הקמת מסדר האוגוסטינים
* 1257 – נוסד הסורבון על ידי רובר דה סורבון
* 4 בדצמבר 1259 – הסכם פריז נחתם בין לואי התשיעי מלך צרפת להנרי השלישי מלך אנגליה

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

* 1251: מדרסת קארתיי  שנבנית בשנה זו מסמלת את שיאה של אמנות הערבסקה שבארצות האסלאם, שבולטת בתחכומה הגאומטרי.
*1258: במהלך הכיבוש המונגולי של בגדאד נחרבים מוסדות התרבות של העיר, שהייתה אחד ממרכזי התרבות העולמיים במאות האחרונות, וכוח המשקל התרבותי נודד מערבה יותר.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-13
פרס לורנס אוליבייה להופעה הטובה ביותר בקומדיה

**[[פרס לורנס אוליבייה]] להופעה הטובה ביותר בקומדיה** (באנגלית: **Laurence Olivier Award for Best Comedy Performance**) היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה.

## זוכים ומועמדים
### שנות ה-1970

### שנות ה-1980

### שנות ה-1990

## קישורים חיצוניים
* 
* אתר פרסי לורנס אוליבייה

קטגוריה:פרס אוליבייה
הארמייה ה-18 (ברית המועצות)

**הארמייה ה-18** (ברוסית: **армия я-18**) הייתה ארמייה של הצבא האדום שלחמה במלחמת החורף ובמלחמת העולם השנייה.

## היסטוריה
היחידה הוקמה ביוני 1941 על בסיס היחידות שהיו ממוקמות באזור חרקוב. ב-25 ביוני 1941 הארמייה נכללה בכוחות של החזית הדרומית. היא החלה בקרבות מגננה בחלק הדרום מערבי של אוקראינה הסובייטית בהמשך נסוגה לגדה השמאלית של הדנייפר. במהלך קרבות מגננה באזור דונבס חלק משמעותי של הארמייה ה-18 כותר על ידי ארמיית הפאנצר הראשונה . כ-60 אלף חיילים וקצינים נפלו לשבי ומפקד הארמייה נהרג.

יחידות הארמייה המשיכו בקרבות מגננה באזור רוסטוב על הדון ובפאתי הקווקז. בשנת 1943 הארמייה המשיכה בקרבות מגננה באזור נובורוסיסק. בפברואר 1943 היא הוצאה לעתודה ואורגנה מחדש תחת השם "ארמיית הצנחנים ה-18". יחידות הארמייה הועברו למובלעת דרומית לנובורוסיסק שהיה מכונה "האדמה הקטנה". בין מפקדים שלחמו שם היה גם ליאוניד ברז'נייב. לאחר סיום הלחימה באזור, ליחידה הוחזר השם המקורי. ב-20 בנובמבר 1943 הארמייה ה-18 הועברה לעתודה ותוך זמן קצר הועברה לאזור קייב.

במהלך שנת 1944 הארמייה ה-18 השתתפה בקרבות באוקראינה הסובייטית ובמהלך מבצע לבוב-סנדומייז' השתתפה בשחרור חלקיה המערביים. בשנת 1945 היא השתתפה בהקרב על פראג.

הארמייה פורקה במאי 1946.

## מפקדים
* אנדרי סמירנוב (יוני 1941 - אוקטובר 1941) (נהרג)
* ולדימיר קולפאקצ'י (אוקטובר 1941 - נובמבר 1941)
* פיודור קאמוב (נובמבר 1941 - פברואר 1942)
* איליה סמירנוב (פברואר 1942 - אפריל 1942)
* פיודור קאמוב (אפריל 1942 - אוקטובר 1942)
* אנדריי גרצ'קו (אוקטובר 1942 - ינואר 1943)
* אלכסנדר ריז'וב (ינואר 1943 - פברואר 1943)
* קונסטנטין קורוטייב (פברואר 1943 - מרץ 1943)
* קונסטנטין לסלידזה (מרץ 1943 - פברואר 1944)
* יבגני ז'ורבליוב (פברואר 1944 - נובמבר 1944)
* אנטון גסטילוביץ' (נובמבר 1944 - מאי 1946)

## קישורים חיצוניים
* הארמייה ה-18, באתר samsv 

18
18
שנות ה-60 של המאה ה-13

**שנות ה-60 של המאה ה-13** היו העשור השביעי של המאה ה-13, החלו ב-1 בינואר 1260 והסתיימו ב-31 בדצמבר 1269.

## אירועים בולטים בעולם

### מלחמה ופוליטיקה
#### מלחמות
* 3 בספטמבר 1260 – קרב עין ג'אלות מתקיים בעמק יזרעאל במהלכו בלמו כוחות הממלוכים את התפשטות האימפריה המונגולית מערבה.
* 25 ביולי 1261 – קונסטנטינופול נכבשת על ידי כוחות האימפריה הניקאית תחת פיקודו של מיכאל השמיני פלאאולוגוס, מה שמאפשר את יצירתה-מחדש של האימפריה הביזנטית
* 1262 – קדיס נכבשת על ידי הנוצרים.
* 12 במאי 1264 – קרב לווס בין כוחותיו של הנרי השלישי, מלך אנגליה לבין כוחות המורדים בראשותו של סימון החמישי דה מונפור
* 1265 – נכבשה מצודת בופור בידי הסולטאן הממלוכי ביברס
* 26 בפברואר 1266 – קרב בנוונטו: כוחות בפיקודו של שארל מאנז'ו מביסים את כוחותיו של מנפרד, מלך סיציליה (אשר נהרג בקרב)
* 1266 – מלחמת הברונים השנייה באנגליה: באוקטובר הלחימה נרגעת והכוחות שתמכו בסימון החמישי דה מונפור מציעים למלך הנרי השלישי הצעת שלום, אשר מפסיקה את הקרבות שנה לאחר מכן (ב-1267)
* 1266 – המלחמה בין סקוטלנד לנורווגיה נגמרת באמנת פרת בין אלכסנדר השלישי, מלך סקוטלנד ומגנוס הרביעי, מלך נורווגיה, לפיו יקבלו הסקוטים את האיים ההברידיים החיצוניים ואת האי מאן תמורת תשלום לנורווגיה
* 1266 – הסולטאן הממלוכי ביברס מביס את הצלבנים וכובש את גבל ואת מצודת תבנין, שהייתה חשובה למדינות הצלבניות, כמו גם את ממלכת קיליקיה הארמנית
* 18 בפברואר 1268 – קרב וסנברג בין המסדר הליבוני לקואליציה של נסיכים רוסים
* 1268 – הסולטאן הממלוכי ביברס מביס את הצלבנים וכובש את נסיכות אנטיוכיה.

#### סכסוכים לאומיים ואזוריים
* 1260 – קובלאי חאן מוכתר להיות חאן האימפריה המונגולית אך אריק בוקה לא קיבל את דעת הרוב והתחיל במלחמת אזרחים. הדבר מציין תחילת דעיכה של האימפריה.
* 1264 – סיום מלחמת ירושה באימפריה המונגולית. קובלאי חאן השתלט על כל המדינה.
* 1969 - חידוש מאבקים פנימיים בתחומי האימפריה המונגולית נגד השליטה של קובלאי חאן.

#### אירועים פוליטיים משמעותיים
* 28 במאי 1262 – פיליפ השלישי, מלך צרפת נושא לאישה את איזבלה מארגון
* 1262 – הוקון הרביעי, מלך נורווגיה מספח את איסלנד.
* 20 בינואר 1265 – המושב הראשון של הפרלמנט הבריטי מתכנס בארמון וסטמינסטר, בראשותו של לורד סימון דה מונפורט
* 6 בינואר 1266 – חמישה קרדינלים ממליכים את שארל מאנז'ו למלך סיציליה במקומו של מנפרד, מלך סיציליה (דבר המוביל לקרב בנוונטו בין השניים)
* 1266 – אחיו ודודו של מרקו פולו מגיעים לבירתו של קובלאי חאן בחנבליק (כיום בייג'ינג). ביקור זה מכין את הקרקע להגעתו של מרקו פולו לסין שבע שנים מאוחר יותר. המונגולים מבקשים באיגרת לאפיפיור שישלח מלומדים מערביים לאימפריה המונגולית, אך בקשה זו לא נענית
* 19 ביוני 1269 – לואי התשיעי מלך צרפת מורה שכל היהודים ברחבי צרפת שיימצאו ללא טלאי צהוב יקנסו בעשר ליברות כסף

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית
### אדריכלות
* 1260 – לואי התשיעי חונך את קתדרלת שארטר

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-13
ויולה שפיק

**ויולה שפיק** (בערבית: **شفيق، ڤيولا**; נולדה ב-24 ביולי 1961) היא תאורטיקאית קולנוע גרמנית-מצרית, אוצרת וקולנועית.

## ביוגרפיה וקריירה
ויולה שפיק נולדה ב-24 ביולי 1961 בשנייך  שבבאדן-וירטמברג שבגרמניה לאם גרמניה ואב מצרי. היא למדה מדעי המזרח באקדמיה לאמנויות, ובשנת 1994 היא קיבלה הדוקטורט שלה. עבודת הדוקטורט שלה, "Arab Cinema: History and Cultural Identity" (בתרגום חופשי לעברית: "קולנוע ערבי: היסטוריה וזהות תרבותית") פורסמה מאוחר יותר באנגלית בשנת 1998. בשנת 1996, ויולה שפיק עברה להתגורר בניו יורק בעקבות מענק של קרן רוקפלר למדעי הרוח. היא לימדה באוניברסיטה האמריקאית בקהיר ובאוניברסיטת ציריך. בנוסף היא גם שימשה כיועצת ליוזמות הכשרה בביאנלה של ונציה. שפיק היא גם מתרגמת של הטלוויזיה הגרמנית.

כיום, ויולה שפיק היא ראש החוג לקמפוס דוקומנטרי של המזרח התיכון וצפון אפריקה, חוג המתמקד בבימוי והפקה של סרטים דוקומנטריים במדינות המזרח התיכון וצפון אפריקה.

## פילמוגרפיה נבחרת
* *"The Core of the Pomegranates"* (1987)
* *"The Lemon Tree"* (1993)
* *"Planting of Girls"* (1999)
* *"Journey of a Queen"* (2003)
* *"My Name is not Ali"* (2011)
* *"Scent of Revolution"* (2014)

## ביבליוגרפיה
* Arab Cinema: History and Cultural Identity (1998)
* Popular Egyptian cinema (2007)

## קישורים חיצוניים

## הערות שוליים

קטגוריה:במאיות קולנוע מצריות
קטגוריה:במאיות קולנוע גרמניות
קטגוריה:במאי סרטים תיעודיים גרמנים
קטגוריה:סגל אוניברסיטת ציריך
קטגוריה:גרמניות שנולדו ב-1961
קטגוריה:גרמנים שנולדו ב-1961
סונאטות ופרטיטות (באך)

[ממוזער|כתב היד של הדף הראשון, ובו פתיחת האדג'יו מהסונטה לכינור סולו ב[סול מינור מספר 1 (מתוך שש הסונטות), BWV 1001, מאת יוהאן סבסטיאן באך.]]
סונאטות ופרטיטות לכינור סולו (רי"ב-1001-1006) הן סט של שש יצירות שהלחין יוהאן סבסטיאן באך.

היצירות מכונות לעיתים כסונאטות ופרטיטות לכינור סולו בהתאם לכותרות שנתן להן באך בכתב היד של היצירה: "Partia" "Partien" היה שם נפוץ באזורים דוברי גרמנית בתקופתו של באך ליצירות מסוג זה.

הסט מורכב משלוש (סונאטה כנסייתית) בארבעה פרקים ושלוש פרטיטות בצורת ריקוד מחולות. הסט הושלם עד 1720, אך לא פורסם לפני 1802. היצירות פורסמו באופן במלואן בשנת 1803. גם לאחר פרסום זה, התעלמו מהן במידה רבה עד שהכנר יוסף יואכים החל לבצע את היצירות.

כיום, הסונטות והפרטיטות של באך הן חלק חיוני ברפרטואר הקלאסי של הכינור, והן מבוצעות ומוקלטות לעיתים קרובות. שישה סולו לכינור ללא ליווי קונטינואו, כפי שכינה אותם באך, מציגות היטב את היכולת הטכנית של הכינור ככלי סולו. היצירות שימשו לעיתים קרובות ארכיטיפים לכתיבה לכינור סולו על ידי דורות של מלחינים מאוחרים יותר, ביניהם אז'ן איזאיי, ובלה ברטוק. יש הסבורים שהמשמעות המילולית של הכותרת "סולו סאי" של הכותרת (אתה לבד) היא התייחסות מכוונת למותה הפתאומית של אשתו הראשונה, מריה ברברה באך. תאוריה זו נפוצה בקרב מוזיקאים, אך לא בקרב מביני דבר, אם כי נראה שהסימן החריג לשנת ההשלמה על עמוד השער מצביע על מחווה לאשתו.

אחד מהמופעים המפורסמים ביותר של הסונאטות והפרטיטות הוא הכנר והמלחין ג'ורג'ה אנסקו, שראה את היצירה כ-"ההימלאיה של הכנרים", והקליט את כל הסונאטות והפרטיטות בסוף שנות הארבעים.

### היצירות בוצעו על ידי הכנרים והמוזיקאים הבאים

* יהודי מנוחין, 1934-1944 ו- 1957 ו- 1975
* ג'ורג'ה אנסקו, 1948
* יאשה חפץ, 1952
* הנריק שרינג, 1954 ו -1967
* אמיל טלמאני, 1954
* נתן מילשטיין, 1956 ו -1973
* יוזף סיגטי, 1956
* ארתור גרומיו, 1961
* גדעון קרמר, 1980 ו -2005
* אוסקר שומסקי, 1983
* שלמה מינץ, 1984
* יצחק פרלמן, 1988
* אידה הנדל, 1995
* סלבטורה אקרדו, 1996
* ונסה-מיי, 1996
* דמיטרי סיטקובצקי  , 1997
* ג'יימס אהנס, 2000
* יוליה פישר, 2005
* כריסטיאן טצלאף, 1993, 2006, ו-2017
* ויקטוריה מולובה, 2009
* איזבל פאוסט, 2010 ו-2012
* קיונג-וה צ'ונג 2016
* הילרי האן, 2018
* כינור הבארוק
* סרג'יו לוקה, 1977
*סיגיסוולד קאוקן 1981
* יאפ שרדר, 1984-1985
* לוסי ואן דאל, 1996
* רחל פודגר, 1997-1999
* אליזבת וולפיש, 1997
* מוניקה האגט, 1997
* אינגריד מתיוס, 2000
* ג'ון הולווי, 2006
* רוברט היל, 19

### כתבי יד ומהדורות שפורסמו

באך, י. (2001), Günter Haußwald; פיטר וולני, עורכים, שלוש סונטות ושלוש פרטיטות לכינור סולו, BWV 1001-1006 (Urtext), Bärenreiter, ISMN 979-0-006-46489-0. הקדמה מאת פיטר וולני, דפים VIII-XII.

## קישורים חיצוניים

קטגוריה:יצירות מאת יוהאן סבסטיאן באך
קטגוריה:סונאטות
NXT UK

**NXT UK** היא תוכנית היאבקות מקצועית, שמופקת על ידי ארגון ההיאבקות האמריקאי, ה-WWE, ומשודרת בערוץ ה-WWE Network. התוכנית הוכרזה רשמית במהלך טורניר אליפות בריטניה 2018.

## היסטוריה

ב-15 בדצמבר 2016 ב-O2 ארנה, טריפל H הודיע שבחודש ינואר ארגון ה-WWE יכתיר את אלוף בריטניה הראשון של ה-WWE. הכתרת האלוף נקבעה לאחר אירוע בן יומיים ב-14 וב-15 בינואר, כטורניר בן 16 משתתפים על אליפות בריטניה. המנצח בטורניר והזוכה בתואר היה טיילר בייט. מאז טורניר הבכורה, האליפות הוגנה בעיקר ב-NXT ובמופעים עצמאיים בממלכה המאוחדת. שם התוכנית, NXT UK, ותאריך השידור של התוכנית הוכרזו במהלך טורניר אליפות בריטניה 2018. ב-7 ביוני 2018, ה-WWE הודיעו על מינויו של ג'וני סיינט לתפקיד הג'נרל מנג'ר של מותג מחלקת בריטניה של ה-WWE, שנקרא בשם NXT UK.

תוכנית הבכורה הוקלטה באוגוסט 2018 ועלתה לאוויר ב-17 באוקטובר 2018.

## רוסטר

## אישיויות אחרות על המסך
### בעלי תפקיד סמכותי

### צוות השידור והפרשנים

### כרוזים

### מראיין

## קישורים חיצוניים
* 

## הערות שוליים

קטגוריה:מופעי ה-WWE
קטגוריה:WWE NXT
דוד טרקטובנקו

**דוד איסאאקוביץ' טרקטובנקו** (ברוסית: **Давид Исаакович Трактовенко**; נולד ב-28 בינואר 1956, בלנינגרד, רוסיה הסובייטית, ברית המועצות) הוא כלכלן ואיש עסקים רוסי. הבעלים של קבוצת הכדורגל סידני מליגת העל האוסטרלית בכדורגל.

כיהן כנשיא קבוצת הכדורגל זניט סנקט פטרבורג ובעלי הקבוצה, עד דצמבר 2005.

## עסקיו
הוא בוגר המכון לכלכלה ופיננסים של לנינגרד על שם ווזנסנסקי.

טרקטובנקו החל את פעילותו העסקית בתחום הבנקאות, כשעבד בבנק הממלכתי של ברית המועצות, ב-1978.

ב-1991 הקים עם שותפו לאוניד קוגן את בנק פרומסטרוי, שהיה לאחד הגדולים ברוסיה. כיהן גם כחבר בדירקטוריון הבנק. ב-1994 התמנה לסגן יו"ר דירקטוריון הבנק ושנתיים לאחר מכן היה ליו"ר הדירקטוריון.

בשנת 1998 מונה לסגן נשיא בית הבנקאות של סנקט פטרבורג ולסגן ראש התאחדות הבנקים הרוסיים.

בשנים 2001-2005 עבד בבנק סנקט פטרבורג, ב-2003 רכש את מועדון הכדורגל זניט סנקט פטרבורג וכיהן כנשיא הקבוצה עד שמכר את המועדון לתאגיד גזפרום בדצמבר 2005.

הוא עמד בראש בית הבנקאות של סנקט פטרבורג עד 2007.

ב-2006 רכש 22% ממניות מועדון הכדורגל סידני מליגת העל האוסטרלית בכדורגל וב-2008 רכש את מרבית מניות הקבוצה והוא מחזיק בבעלות מלאה עליה.

מכהן כיו"ר דירקטוריון בית הבנקאות של סנקט פטרבורג ומחזיק בבעלות על בית ההוצאה לאור "אורביטה" שמדפיס מגזיני ספורט.

## הערות שוליים

קטגוריה:אנשי עסקים רוסים
קטגוריה:בנקאים
קטגוריה:עסקני ספורט רוסים
קטגוריה:נשיאי זניט סנקט פטרבורג
קטגוריה:רוסים שנולדו ב-1956
לאוניד טופרין

**לאוניד זיגמונדוביץ' טופרין** (ברוסית: **Леонид Зигмундович Туфрин**; נולד ב-26 במרץ 1947, בפוליארני, רוסיה הסובייטית, ברית המועצות) הוא כלכלן ואיש עסקים רוסי.

כיהן כנשיא מועדון הכדורגל זניט סנקט פטרבורג בשנים 1992-1994.

עבד כיועץ למנכ"ל חברת התקשורת "טלקום צפון-מערב" שנרכשה על ידי רוסטלקום בשנת 2011 והתמזגה עמה. עמד בראש חברת PTT.

## ביוגרפיה
הוא נולד במרץ 1947 בעיר פוליארני שבמחוז מורמנסק.

ב-1966 השלים את לימודיו במכון הטכנולוגי הלנינגרדי לרכיבי חלל ואלקטרוניקה. ב-1978 למד בפקולטה למכניקה בטכניון בלנינגרד.

ב-1992 מונה לנשיא קבוצת הכדורגל זניט סנקט פטרבורג. פעל להפוך את המועדון לחברת מניות ועמל למשוך משקיעים וספונסרים לקבוצה, בשנים בהן היא שיחקה בליגת המשנה הרוסית בכדורגל.

ב-1995 למד בבית הספר לעסקים על שם פיוקווא באוניברסיטת דיוק בארצות הברית.

בשנים 1973–2004 עבד בחברת הטלפון על שם נקראסוב. בספטמבר 2004 מונה לסמנכ"ל רשת הטלפון של סנקט פטרבורג, חברת "טלקום צפון-מערב" וניהל את החברה עד למיזוגה עם חברת רוסטלקום.

## חייו האישיים
הוא דובר אנגלית. נשוי ואב לבן.

## הערות שוליים

קטגוריה:אנשי עסקים רוסים
קטגוריה:עסקני ספורט רוסים
קטגוריה:נשיאי זניט סנקט פטרבורג
קטגוריה:מנהלים רוסים
קטגוריה:כלכלנים רוסים
קטגוריה:רוסים שנולדו ב-1947
פרנץ אברומייט

**פרנץ אברומייט** (בגרמנית: **Franz Abromeit**; 8 באוגוסט 1907, טילזיט, האימפריה הגרמנית – 30 ביוני 1964, מצרים) היה קצין אס אס בדרגת האופטשטורמפיהרר במשרד הראשי לביטחון הרייך אשר פיקד על גירוש יהודי קרואטיה ויהודי הונגריה למחנות ההשמדה.

## קורות חייו
אברומייט נולד בטילזיט. בצעירותו היה סוחר עורות. הוא הצטרף למפלגה הנאצית, בהמשך הצטרף לאס אס, ובתוכו שירת באס דה. בפרוץ מלחמת העולם השנייה, לאחר כיבוש העיר החופשית דנציג, מונה לראש המחלקה המיוחדת לטיפול בגירוש היהודים והפולנים מהעיר. בראשית 1942 נשלח מטעמו של אדולף אייכמן למדינה העצמאית של קרואטיה לפקד על השלמת גירוש יהודי האזור. הוא פיקד על שתי אקציות אשר במהלכן נעצרו 2,700 יהודים וגורשו למחנה ההשמדה אושוויץ.

ב-1944 הוצב בקומנדו אייכמן ונשלח להונגריה, יחד עם דיטר ויסליצני, תיאודור דנקר, הרמן קרומיי וקצינים נוספים, כדי לפקד על גירושם של 450,000 יהודי הונגריה למחנות ההשמדה. לאחר תום המלחמה נמלט והשתקע ככל הנראה במצרים. ב-30 ביוני 1964 הוכרז רשמית כמת.

## קישורים חיצוניים

## הערות שוליים

קטגוריה:אנשי אס אס
קטגוריה:המשרד הראשי לביטחון הרייך
קטגוריה:משתתפים ברצח יהודי הונגריה
קטגוריה:נאצים ועוזריהם בשואת יהודי יוגוסלביה
קטגוריה:המדינה העצמאית של קרואטיה: אישים
קטגוריה:גרמנים שנולדו ב-1907
קטגוריה:גרמנים שנפטרו ב-1964
זה חוזר (מיני-סדרה)

**זה חוזר** (באנגלית: **Stephen king's IT**) היא מיני סדרת טלוויזיה משנת 1990 מז'אנר האימה המבוססת על הספר "זה" של סטיבן קינג. הסדרה מכילה שני פרקים, שיצאו ב-18 וב-20 בנובמבר 1990. סדרה זו מצטרפת לקטגוריית "ספרי קינג על המסך של ABC".

בישראל הסדרה הופצה אחרי שנה במארז של 2 קלטות וידאו, וב-20 בספטמבר 2002, שודרה בערוץ 3 בכבלים. כמו כן, הסדרה הופצה בארץ גם על גבי DVD ב-3 ביוני 2003.

## עלילה
### פרק ראשון
שנה לאחר שאחיו הצעיר נעלם, ביל דנברו מחליט לאחד כוחות עם חבריו מבית הספר ולחקור את פרשת ההיעלמות של ילדי העיירה דרי, ומגלים שאויבם הוא בעצם ישות משולחת רסן הקרויה "זה", אשר מתחפשת לפחדיהם הכמוסים ביותר. דמותו האהובה ביותר של זה - ליצן קרקס בשם פניוויז.

### פרק שני
27 שנה לאחר התרחשויות הפרק הראשון, החבורה חוזרת לדרי כדי להביס את "זה" סופית לאחר שהוא מתעורר שוב לחייו (ולמנה שנייה).

## צוות השחקנים

## ראו גם
* זה (סרט, 2017), וזה: חלק 2 - גרסה מחודשת לפי הספר, שחלקה הראשון יצא לאקרנים ב-2017, והחלק השני יצא לאקרנים בשנת 2019.

## קישורים חיצוניים

## הערות שוליים

קטגוריה:סדרות אימה אמריקאיות
קטגוריה:ABC: תוכניות וסדרות
קטגוריה:מיני-סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 1990
שנות ה-80 של המאה ה-2

**שנות ה-80 של המאה ה-2** היו העשור התשיעי של המאה ה-2, החלו ב־1 בינואר 180 והסתיימו ב־31 בדצמבר 189.

## אירועים בולטים בעולם

### מלחמה ופוליטיקה
#### מלחמות
#### סכסוכים לאומיים ואזוריים
#### אירועים פוליטיים משמעותיים
[160px|ממוזער|183 – המצביא [חניבעל מתאבד בעיתית רעל]]
* 183 – המצביא חניבעל מתאבד בבליעת רעל
* 184 – נטישה סופית של חומת אנטונינוס על ידי צבא האימפריה הרומית.
* 189 – ויקטור הראשון יורש את אלאוטריוס על כס האפיפיור

## כלכלה

## אסונות

* 181 – ההתפרצות הגעשית אשר יצרה את אגם טאופו בניו זילנד.

## התנקשויות, חיסולים, וניסיונות התנקשות

## מדע וטכנולוגיה

* 185 – סופרנובה 185 נצפתה על פני כדור הארץ ותועדה על ידי אסטרונומים סינים.

## תרבות פופולרית

 
## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-2
גלית בל

**גלית בן לולו**, המוכרת בשם הבמה **גלית בל** (נולדה ב-26 ביוני 1973) היא זמרת ישראלית בעברה, שזכתה בקדם אירוויזיון בשנת 1996, ונבחרה לייצג את ישראל בתחרות האירוויזיון באותה שנה.

## ביוגרפיה
בל נולדה וגדלה בחצור הגלילית. בגיל 12 החלה להשתתף בתחרויות לכישרונות צעירים בעירה וזכתה במקום הראשון שלוש פעמים ברציפות. התפרסמה כאשר הייתה קצינה צעירה בצה"ל בדרגת סגן והופיעה לראשונה בקדם-אירוויזיון 1996 עם השיר "שלום עולם", שכתב אייל מדני והלחין דורון ויטנברג. השיר הגיע למקום הראשון בקדם ונבחר לייצג את ישראל באירוויזיון 1996.

### אירוויזיון 1996
בשנה זו הוחלט בהנהלת האירוויזיון לערוך הצבעה מוקדמת של צוותי שיפוט מכל המדינות המשתתפות בתחרות האירוויזיון 1996 על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים, וזאת, כתוצאה מהצורך להתמודד עם מספרן ההולך וגדל של המדינות שביקשו ליטול חלק בתחרות. 

בתום ההצבעה גלית בל קיבלה 12 נקודות והגיעה למקום ה-28 מתוך 29 מדינות שרצו לקחת חלק בתחרות, ולכן לא השתתפה בתחרות הגמר של האירוויזיון לשנה זו, והשיר לא הושמע לבסוף באירוויזיון.

### המשך הקריירה
בשנת 2001 הוציאה את אלבום הבכורה שלה "מלאכים שקופים". זמן קצר לאחר הוצאת האלבום פרשה מקריירה מוזיקלית.

## חיים אישיים
בל נשואה ואם לבת ובן, ומתגוררת ביישוב בית חשמונאי.

בל עובדת כמנהלת חטיבה בחברה לייבוא כלי רכב.

## דיסקוגרפיה
### סינגלים

### אלבומים

## ראו גם
* שלום עולם
* ישראל באירוויזיון 1996
* אירוויזיון 1996

## קישורים חיצוניים

* גלית בל באתר Qube
* 
* 
* 

## הערות שוליים

קטגוריה:זמרות השרות בעברית
קטגוריה:זמרים השרים בעברית
קטגוריה:זמרות פופ ישראליות
קטגוריה:זמרי פופ ישראלים
קטגוריה:נציגי ישראל באירוויזיון
קטגוריה:מתמודדות קדם-האירוויזיון
קטגוריה:חצור הגלילית: אישים
קטגוריה:מועצה אזורית גזר: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973
פולטרגייסט (סרט, 2015)

**פולטרגייסט** (באנגלית: **Poltergeist**) הוא רימייק משנת 2015 לסרט אימה אמריקאי בעל אותו השם משנת 1982, מבית היוצר של פוקס המאה ה-20. הסרט בוים על ידי גיל קינן ונכתב על ידי דייוויד לינדסי-אבייר.

## עלילה
אריק (סם רוקוול) ואמי (רוזמרי דה ויט) בואן, עוברים לבית פרטי בפרברים ביחד עם ביתם המתבגרת סנדרה
(סקסון שרבינו), בנם גריפין (קייל קטלט) ובתם הקטנה מאדיסון (קנדי קלמנטס). המשפחה המאושרת נתקלת באירועים מוזרים אך לא מזיקים, וגריפין הסובל מסיוטים נתקל בבובת ליצן קריפית בארונו. גריפין מוטרד לגלות שאחותו הקטנה מאדיסון, מדברת אל הטלוויזיה, ואומרת ש"הם כאן"ומזדעזע כאשר רואה ידיים בטלוויזיה. מאוחר יותר, סנדרה צופה בתוכניתו של מגרש השדים "קאריגאן" (ג'ארד האריס) ועוברת אירוע מצמרר במטבח שבו נתקפת על ידי יד שמגיחה משלולית ריר שחורה ומגעילה. למחרת, ההורים יוצאים מהבית ועל סנדרה לשמור על גריפין ומאדיסון. בינתיים, מאדי נמצאת בחדרה, ועוקבת אחרי בובתה אשר מובילה אותה לארונה, ונחטפת על ידי כמה אנשים שרק ידיהם נראו. גריפין מזדעזע לשמע צעקותיה ומותקף על ידי בובת הליצן, ונלקח על ידי העץ בחצר האחורית, שמתקיף אותו. אריק ואמי חוזרים, ומצליחים להוריד את גריפין מהעץ אך לא מוצאים את מאדיסון לאחר שסנדרה דיווחה להם על היעלמותה. המשפחה קוראת לקאריגאן, מגרש שדים הנערץ על ידי סנדרה, שבא עם עוזריו: סופי (סוזן הייוורד), בויד (ניקולס בראון) וד"ר ברוק פולי (ג'יין אדמס) . הצוות מודיע למשפחה שבתם נחטפה על ידי "פולטרגייסט", שד מסוכן במיוחד אשר כלוא בארונה של מאדיסון, וחטף אותה מכיוון שהיא יכולה לשחררם. הצוות מצליח לתקשר עם מאדיסון באמצעות הטלוויזיה, ורואה אותה בעזרת רחפן המצלמה של גריפין. גריפין בואי לארון בניסיון להציל את מאדיסון, אך נכלא בתוכו. הצוות מצליח לחלץ את שניהם והילדים מתעוררים. בלילה, המשפחה מתארגנת לברוח מהבית, אך הצוות מבחין באירועים משונים, והשד מתרגז. השד יוצא מתוך הארון ונחשף לראשונה לבני המשפחה והצוות, ומנסה לחטוף את מאדיסון שוב, אך המשפחה והצוות מצליחים לברוח והבית נהרס. בסוף הסרט, המשפחה מבקרת בית חדש ומגלים שהוא זהה לחלוטין לביתם הרדוף, ומסרבים לקנות את הבית.

## צוות השחקנים

## קישורים חיצוניים
* 

#### ביקורות
* 
* 

קטגוריה:סרטי אימה אמריקאיים
קטגוריה:סרטי אימה מ-2015
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטי אימה על-טבעיים אמריקאיים
קטגוריה:סרטי רוחות רפאים אמריקאיים
מרפאת לוינסקי

**מרפאת לוינסקי** היא מרפאה הנותנת טיפול למחלות מין ועוד. המרפאה הוקמה בשנת 2002 כחלק מלשכת הבריאות תל אביב, ממוקמת בתחנה המרכזית החדשה בתל אביב ונותנת שירותים שונים למחלות מין ו-HIV. המרפאה פתוחה ונגישה עבור כל אדם, מתוך האמונה כי לכל אדם הזכות לבריאות, הזכות לחיות את חייו על פי דרכו ועל כן המטופלים במרפאה לא נדרשים לחשוף את זהותם. מרפאת לוינסקי לוקחת חלק במאבק המתמשך בנזקי תופעת הזנות ויש לה תרומה משמעותית לעיצוב תחום הטיפול והשיקום של קורבנות זנות בישראל – נשים, גברים, טרנסג'נדרים, קטינים, וחסרי מעמד.

## פעילות המרפאה
צוות המרפאה מעניק שירותי בידוק וטיפול בדומה לשירותים הניתנים במרפאות דומות בערים גדולות בעולם ולפי הנחיות ארגון לבקרת מחלות ומניעתן תוך התאמה לתנאים בישראל. השירותים כוללים: סל בדיקות וסל תרופות, וייעוץ והדרכה בנושאים של מין מוגן ומחלות המועברות במגע מיני. כמו כן ישנו צוות של עובדים סוציאליים המשלים את הטיפול הרפואי בפונים. כל השירותים, ניתנים בחינם ובאופן אנונימי לכל דורש, ללא תלות בגיל, מין, סטטוס אזרחי או עיסוק.

בנוסף למרפאה עצמה, מופעלות מספר תוכניות:
* מרפאה ניידת לנשים ולגברים בזנות הנותנת בדיקות, טיפול רפואי ותמיכה פסיכו-סוציאלי לנשים ולגברים במעגל הזנות ברחבי גוש דן. המרפאה הניידת זכתה בפרס העובד הסוציאלי היזם של קרן רקנאטי בשנת 2007.
* תמיכה וליווי ללהט"בים הנמצאים בסיכון לניצול מיני או מסחרי הכולל תמיכה נפשית, סיוע במיצוי זכויות רפואיות וחברתיות והדרכה בתהליכים הרפואיים של התאמה מגדרית.
* הסברה מניעתית לבני נוער ולצעירים במצבי סיכון, ולאנשי המקצוע העובדים עימם.
* SAFE-SEX היא תוכנית הפונה לקהל הרחב ולה שתי זרעות: הראשונה, מפגשי ההסברה לבני הנוער בבתי ספר וחיילים. השנייה, האתר safe-sex.co.il. האתר כולל מידע על מיניות, מחלות המועברות במגע מיני, אמצעי מניעה, בחירת זהות מגדרית ופגיעה מינית. צוות האתר הכולל עובדות סוציאליות ורופאות מפעיל קו ייעוץ, מענה בפורומים ועוד.
* ליווי לחסרי מעמד וצעירים בסיכון עם HIV/AIDS.
*השתתפות בדיונים וועדות העוסקות במניעת זנות ומחלות מין.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
לוינסקי
קטגוריה:תל אביב-יפו: רפואה
קטגוריה:זנות בישראל
קטגוריה:התחנה המרכזית החדשה של תל אביב
זה הזמן (שיר)

"**זה הזמן**" (באנגלית: "**Together We Are One**") היה השיר שייצג את ישראל באירוויזיון 2006, בוצע בעברית ובאנגלית על ידי אדי בטלר. זה היה השיר הראשון שייצג את ישראל באירוויזיון ששמו הרשמי לא הכיל מילים בעברית.

השיר נבחר לייצג את ישראל לאחר שניצח בתחרות הקדם-אירוויזיון.

השיר מושפע מאוד ממוזיקת גוספל, עובדה שנוצרה על ידי נוכחות של פסנתרן וזמרי ליווי שהושפעו ממוזיקת גוספל. בטלר היה אחד מהאפרו-אמריקאים הראשונים לייצג את ישראל, שר על הצורך להתאחד ולהתגבר על השוני לשם התקדמות המין האנושי. אחד מהבתים בשיר מיועד לאהובת ליבו, מה שהוביל למסקנה של המעריצים כי אכן מדובר על שיר אהבה לאישה שיש לה כבר משפחה.

הווידאו ממשיך את נושא הגוספל, אף על פי שכללו צילומים שנויים במחלוקת של חמושים פלסטינים המתעדים את הסכסוך הישראלי-פלסטיני.

השיר העפיל אוטומטית לגמר האירוויזיון בזכות הישגה של שירי מימון באירוויזיון 2005. השיר שובץ במקום השלישי בסדר ההשמעה (אחרי מולדובה ולפני לטביה). בסיום ההצבעה, קיבל השיר 4 נקודות בלבד (כולן מצרפת), וסיים במקום ה-23 מתוך 24 שירים.

## ראו גם
* אדי בטלר
* ישראל באירוויזיון 2006
* אירוויזיון 2006

## קישורים חיצוניים

* 

## הערות שוליים

קטגוריה:שירי 2006
קטגוריה:סינגלים מ-2006
קטגוריה:שירי אירוויזיון 2006
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים בעברית
קטגוריה:וידאו קליפים מעוררי מחלוקות
קטגוריה:שירים על זמן